open-index/open-wikipedia-markdown huggingface dataset:
লিবইয়া

**লিবইয়া** একটা নাম যা একইসাথে উত্তর আফ্রিকার একটা স্থান (প্রাচীন লিবইয়া) ও মিশরের রাজা ইপাফুসের কন্যার নামকে নির্দেশ করে যা প্রাচীন গ্রিক পুরাণ ও রোমান পুরাণের আছে।

## গ্রিক পুরাণে
[left|150px|thumb|খ্রিস্টপূর্ব ৪৫০ বছর আগে [হেরোডটাস|হেরোডটাসের প্রাচীন মানচিত্রে উত্তর আফ্রিকাতে লিবইয়া]]

গ্রিক পুরাণে লিবইয়া ইথিওপিয়া অথবা সাইথিয়ার মতো অন্যতম একটি পৌরণিক নিদর্শন সংবলিত একটি স্থান যাতে আছে পরিচিত হেলেনের গ্রিক জগৎ বা তাদের সদস্যরা। ব্যক্তিগত পরিচিতির কথার বলতে গেলে লিবইয়া হচ্ছে মিশর ও মেমফিসের রাজা ইপাফুসের কন্যা, যিনি আবার জিউসের ছেলে। দেবতা পোসেইডন লিবইয়াকে ধর্ষণ করেন, ফলে জন্ম নেয় তার যমজ দুই ছেলে বেলুস ও আগেনর। কেউ কেউ তৃতীয় সন্তানের কথা উল্লেখ করেন যার নাম লেলেক্স। এ ধরনের বংশানুক্রম গ্রিক শ্রোতাদের কাছে ইঙ্গিতমূলক, যা জমির ক্ষেত্রে প্রযোজ্য; তবে সাধারণ আধুনিক পাঠকদের কাছে কিছুটা ব্যাখ্যা করা প্রয়োজন।

## রোমান পুরাণে
রোমান পুরাণে লিবইয়া হচ্ছে মিশরের রাজা ইপাফুস ও তার স্ত্রী কাসসিওপিয়ার কন্যা। তিনি নেপচুন নামের একজন বিদেশীকে বিয়ে করেন যার অনেক ক্ষমতা ও আসল নাম অজানা। তাদের ছেলের নাম আবুসির যিনি পরে ঊর্ধ্ব মিশরের একজন উৎপীড়কে পরিণত হন। তিনি প্রাচীন লিবইয়াকে শাসন করতেন ও তার নামে বর্তমান কালে আধুনিক দেশ লিবিয়ার নাম রাখা হয়েছে।

## গ্রিক পুরাণের বংশানুক্রমিকা

## গ্রন্থপঞ্জি

## তথ্যসূত্র
* Isidore, *Etymologiae* xiv.4.1, 5.1
* Augustine, *De civitate dei* xviii.12
* Lactantius Placidus, *Commentarii in Sattii Thebaida* iv.73

বিষয়শ্রেণী:গ্রিক পুরাণ
সুয়ানগি

**সুয়ানগি** হচ্ছে একধরনের পুরুষ ডাইনীবিদ্যা যা নিউ গিনির কিছু উপজাতির বিশ্বাস ব্যবস্থাতে আছে যেমন কম্বাই ও ইনানওয়াতান। সুয়ানগিরা তাদের শিকারের অভ্যন্তরীণ অঙ্গ ও রক্ত খায় ও তারপর ঘাস ও পাতা দিয়ে তাদের শরীরকে স্টাফ বানিয়ে রাখে। তারা আরও বিশ্বাস করে কোন ব্যক্তির আত্নাকে খাওয়ার ব্যাপারে। আক্রমণের পরে জীবস্মৃতকৃত শিকার বাসায় ফিরে যায় যেখানে তারা রহস্যজনকভাবে অসুস্থ হয়ে যায়। যদি কোন ব্যক্তি ঐ সুয়ানগির নাম বলতে পারে যার মাধ্যমে সে আক্রান্ত হয়েছিল, তবে তার পরিবার তাকে মেরে ফেলে ও খেয়ে ফেলে এই বিশ্বাসে যে এটা ব্যক্তির আত্নাকে মুক্ত করবে।

## বহিঃসংযোগ
* en.wikipedia.org
* travel.discovery.com

বিষয়শ্রেণী:ডাকিনী বিদ্যা
ক্যাটাক্লিজম

**ক্যাটাক্লিজম** একটি কানাডিয়ান ডেথ মেটাল ব্যান্ড। তারা তাদের সঙ্গীতকে নর্দান হাইপারব্ল্যাস্ট হিসেবে অভিহিত করে করে মিট ম্যাগাজিনে দেয়া এক বিজ্ঞাপনে ও ফিয়ার ফ্যাক্টরি ব্যান্ডকে অভিহিত করে হাইপারব্ল্যাস্ট হিসেবে। ক্যাটাক্লিজম ব্যান্ডের ড্রামার ম্যাক্স ডুহামেল খুবই দ্রুত ব্ল্যাস্ট বিট করতে পারার কারণে এই দাবি তাদের হয়ত।

## পরিচিতি
১৯৯১ সালে ক্যাটাক্লিজম ব্যান্ড গঠিত হয়। ক্যারিয়ারের শুরুতেই তারা একটি সবচেয়ে দ্রুততা সম্পন্ন চাওটিক ব্যান্ডের অন্যতম হয়ে ওঠে। ১৯৯৮ সালে ব্যান্ডটি বের করে তাদের অ্যালবাম ভিকটিমস অব দিস ফলেন ওয়ার্ল্ড। এই অ্যালবামে তাদের আগের অ্যালবাম থেকে গানের ধরনে পরিবর্তন আসে। তাদের পরবর্তী অ্যালবাম দ্যা প্রোফেসিতে দেখা যায় তারা তাদের আগের ধারায় ফিরে এসেছে যাতে আছে থ্রাশ মেটালের আমেজ। ড্রামার ম্যাক্স ডুহামেল ইনজুরির কারণে ব্যান্ডের বাইরে থাকতে বাধ্য হন। ঘটনাক্রমে তিনি ইনজুরি মুক্ত হন ও তাদের ৮ম অ্যালবাম ইন দ্যা আর্মস অব ডিভাস্টেশন-এ অংশ নেন। ক্যাটাক্লিজম ব্যান্ডের লাইন আপ অনেক ব্যান্ডের চেয়ে বেশি স্থিতি সম্পন্ন। এওএল রেডিও-এর মতে ক্যাটাক্লিজম ৭ম স্থানে ১ম ১০টি মেটাল ব্যান্ডের তালিকার মধ্যে।

## বর্তমান সদস্য
* মাওরিজিও ইয়াকোনো
* জিন-ফ্রাঙ্কোইস ডাগেনাইস
* স্টিফেন বার্বি
* ম্যাক্স ডুহামেল

## বহিঃসংযোগ
* ক্যাটাক্লিজম
* uraniummusic.com
* aolradioblog.com

বিষয়শ্রেণী:ডেথ মেটাল ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:কানাডীয় ব্যান্ড
মেটাল ব্লেড রেকর্ডস

**মেটাল ব্লেড রেকর্ডস** একটি রেকর্ড লেবেল যা ব্রায়ান স্লাগেল ১৯৮২ সালে প্রতিষ্ঠা করেন। এর অফিসগুলো আছে আমেরিকা, জার্মানি ও জাপানে। এই লেবেল আমেরিকায় সনি বিএমজি মিউজিক এন্টারটেনইমেন্ট/রেড ডিস্ট্রিবিউশনের মাধ্যমে আমেরিকায় অ্যালবাম বাজারজাত করে। আগে ১৯৮৮-১৯৯৩ সালে ওয়ার্নার ব্রস. রেকর্ডস আমেরিকায় তাদের প্রকাশিত অ্যালবাম বাজারজাত করত।
মেটাল ব্লেড রেকর্ডসের শিল্পীরা বিলবোর্ডে তাদের উপস্থিতি জানান দেয়, যেমন-আমন আমার্থ, ট্রাবল, অ্যাজ আই লে ডাইয়িং, স্লেয়ার, ক্যানিবাল করপস, দ্যা ব্ল্যাক ডাহলিয়া মার্ডার, ফেটস ওয়ারনিং, লিজি বরডেন, এ্যানভিল, জব ফর আ কাউবয় ও আনআর্থ। গো গো ডলস একমাত্র মেটাল ব্লেড শিল্পী যাদের অ্যালবাম গোল্ড ও প্লাটিনাম এ্যাডওয়ার্ড পেয়েছে ও এখন পর্যন্ত নন মেটাল শিল্পী হয়ে তাদের সাথে চুক্তিতে আছে। আমেরিকায় তাদের অফিস হলো ক্যালিফোর্নিয়ার আগোরা হিলসে।

## বহিঃসংযোগ
* মেটাল ব্লেডের অফিসিয়াল ওয়েবসাইট

বিষয়শ্রেণী:মার্কিন রেকর্ড লেবেল
বিষয়শ্রেণী:রেকর্ড লেবেল
বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
জাহানারা বেগম সাহিব

শাহজাদী (সার্বভৌম রাজকন্যা) **জাহানার বেগম সাহিব** (ইংরেজি: Jahanara Begum Sahib) (উর্দু: شاهزادی  جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।

## তথ্যসূত্র

## সাহিত্য
*
*
*

বিষয়শ্রেণী:১৬১৪-এ জন্ম
বিষয়শ্রেণী:১৬৮১-এ মৃত্যু
বিষয়শ্রেণী:মুঘল সম্রাজ্ঞী
বিষয়শ্রেণী:মুঘল আভিজাত্য
বিষয়শ্রেণী:ভারতীয় মহিলা রাজপদ
বিষয়শ্রেণী:ভারতীয় সুফি
বিষয়শ্রেণী:সুফী সন্ত
বিষয়শ্রেণী:সুফী কবি
বিষয়শ্রেণী:নারী কবি
বিষয়শ্রেণী:আগ্রার ব্যক্তি
বিষয়শ্রেণী:ইসলাম এবং নারী
বিষয়শ্রেণী:ইসলামের ইতিহাস
বিষয়শ্রেণী:মুঘল সাম্রাজ্যের নারী
বিষয়শ্রেণী:আজমিরের ব্যক্তি
বিষয়শ্রেণী:মুঘল রাজকুমারী
বিষয়শ্রেণী:সুফি কবি
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:ইসলাম ধর্মীয় নেতা
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় লেখক
আরাশ

**আরাশ লাবাফ** (, জন্ম ২৩ এপ্রিল ১৯৭৭) একজন ইরানী গায়ক, গীতিকার ও সঙ্গীত পরিচালক।

## প্রাথমিক জীবন
আরাশ লাবাফ ১৯৭৭ সালের ২৩ এপ্রিল ইরানের তেহরানে জন্মগ্রহণ গ্রহণ করেন। দশ বছর বয়সে তিনি ও তার পরিবার সুইডেনে স্থানান্তরিত হন। বর্তমানে তিনি সুইডেনে বাস করেন। বিবিসি পার্সিয়ান টেলিভিশনের সাথে এক সাক্ষাৎকারে তিনি বলেছেন, তার মা ও বাবার জন্মস্থান যথাক্রমে ইরানের শিরাজ ও ইসফাহান। অন্য একটি সাক্ষাৎকারে আরাশ বলেছেন, তার দাদা আজারবাইজান বংশোদ্ভূত ইরানী। এছাড়া তিনি স্বীকার করেছেন যে, “আমার প্রপিতামহ ছিলেন আজারবাইজানের নাগরিক, তাই আমি অনুভব করি যে আমার শেকড় হল আজারবাইজান।“ পরবর্তিতে আরাশের পরিবার সুইডেনের মালমো শহরে স্থানান্তরিত হয়। তিনি বর্তমানে সেখানেই বসবাস করেন। তার ছোট দুই ভাই রয়েছে; একজনের নাম আশকান লাবাফ ও অন্যজনের আরসালান লাবাফ। আশকান লাবাফ পেশায় ডাক্তার এবং আরসালান পেশায় আইনজীবী।

## কর্মজীবন
আরাশ শৈশবে ইরান হতে সুইডেনে স্থানান্তরিত হলেও সে তার মাতৃভাষা ফার্সি ভাষায় গান করেন। এর কারণ ব্যাখ্যা করতে গিয়ে তিনি বলেছেন যে, ইরান ও ফার্সি সংস্কৃতির প্রতি তার গভীর ভালবাসা ও শ্রদ্ধার কারণেই তিনি এখনো ফার্সিতে গান করেন।

তার প্রথম অ্যালবাম আরাশ ২০০৫ এর জুনে ওয়ার্নার মিউজিক সুইডেন কর্তৃক প্রকাশিত হয়। তখন তিনি মাত্র কলেজ পাশ করেছেন। তার একক সঙ্গীত “বোরো বোরো” এবং “টেম্পটেশন” ইউরোপব্যাপী দারুণ অনপ্রিয় হয়। এছাড়া গান দুইটির মিউজিক ভিডিও ইউরোপের বিভিন্ন টিভি চ্যানেলে এবং এমটিভির ২০টিরও অধিক পৃথিবীব্যাপী আউটলেটে প্রচারিত হয়। তার নিজের দেশ, ইরান ও সুইডেন ছাড়াও আরাশের সঙ্গীত পূর্ব ইউরোপ ও দক্ষিণ-পূর্ব ইউরোপের বিভিন্ন দেশ যেমন- রাশিয়া, ইউক্রেইন, গ্রিস, বুলগেরিয়া, পোল্যান্ড, হাঙ্গেরী, জর্জিয়া, আজারবাইজান, সার্বিয়া, স্লোভাকিয়া, রোমানিয়া, তুরস্ক এবং এশিয়ার তাজিকিস্তান, কাজাখস্তান, আফগানিস্তান, উজবেকিস্তানসহ মধ্যপ্রাচ্যের আরব দেশসমূহে ব্যাপক সাফল্য অর্জন করেন।

পোল্যান্ডে আরাশ অত্যধিক জনপ্রিয়। তার আরেকটি গান হলো "broken angel" যা অধিক জনপ্রিয় একটি গান।এছাড়াও তার “বোরো বোরো” ভারতের বলিউড চলচ্চিত্রে ব্যবহৃত হয়েছে। ঐ মাসে এমটিভি ইন্ডিয়া আরাশকে মাসের সেরা শিল্পী পদক দেয়। পাঁচটি দেশের মিউজিক চার্ট তার আরাশ অ্যালবামকে গোল্ড সনদপত্রে ভূষিত করেছে: রাশিয়া, স্লোভেনিয়া, জার্মানি, গ্রিস এবং সুইডেন। প্রায় ৩৫টি দেশের এমটিভি চ্যানেলে আরাশের মিউজিক ভিডিও প্রচারিত হয়েছে।

## তথ্যসূত্র

## বহিঃসংযোগ

* অফিশিয়াল ওয়েবসাইট
* Arash - মাইস্পেস
* অফিশিয়াল ফোরাম
* Arashfans.com
* Arash - warnermusic.de

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানি গায়ক
বিষয়শ্রেণী:তেহরানের গায়ক
বিষয়শ্রেণী:ইরানি পপ গায়ক
বিষয়শ্রেণী:ইরানি সঙ্গীতজ্ঞ
বিষয়শ্রেণী:ইরানি আজারবাইজানিয়
বিষয়শ্রেণী:ইরানি সঙ্গীতশিল্পী-গীতরচয়িতা
বিষয়শ্রেণী:ফার্সি ভাষার সঙ্গীতশিল্পী
বিষয়শ্রেণী:২১শ শতাব্দীর গায়ক
বিষয়শ্রেণী:ওয়ার্নার মিউজিক গ্রুপের শিল্পী
বিষয়শ্রেণী:২১শ শতাব্দীর ইরানি গায়ক
বিষয়শ্রেণী:২১শ শতাব্দীর সুয়েডীয় সঙ্গীতশিল্পী
ইনসেম্বল স্টুডিওস

**ইনসেম্বল স্টুডিওস** (ইংরেজিতে: Ensemble Studios) একটি বিলুপ্ত ভিডিও গেম নির্মাতা। কোম্পানিটি ১৯৯৫ সালে প্রতিষ্ঠিত হয়। ইনসেম্বল স্টুডিওস ২০০১ থেকে ২০০৯ পর্যন্ত মাইক্রোসফট কর্পোরেশনের মালিকানাধীন ছিল। ২০০৯ সালে কোম্পানিটি বিলুপ্ত হয়। ইনসেম্বল স্টুডিওস বেশ কিছু বিখ্যাত ও জনপ্রিয় ভিডিও গেম নির্মাণ করেছিল। এর মধ্যে উল্লেখযোগ্য হল: *[[এজ অফ এম্পায়ার]]*, *এজ অফ মিথোলোজি*, *হ্যালো ওয়ার্স*। ইনসেম্বল স্টুডিওস ভিডিও গেম ছাড়াও একটি বিখ্যাত গেম ইঞ্জিন নির্মাণ করেছিল। গেম ইঞ্জিনটি হল জিনি গেম ইঞ্জিন, যা *এজ অফ ইম্পায়ার*, *এজ অফ এম্পায়ার II*, *দ্য এজ অফ কিংস* এবং *স্টার ওয়ার্স: গ্যালাক্টিক ব্যাটলগ্রাউন্ড* ভিডিও গেমসমূহে ব্যবহৃত হয়েছিল।

## তথ্যসূত্র

## বহিঃসংযোগ
* Ensemble Studios  - অফিশিয়াল ওয়েবসাইট
* 'Ask Sandy' threads - Age of Kings Heaven
* ''Ensemble Studios''  - MobyGames

বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ডালাস ভিত্তিক কোম্পানি
বিষয়শ্রেণী:ভিডিও গেম উন্নয়ন কোম্পানি
ইন্ডাস্ট্রিয়াল মেটাল

ডান|150px|থাম্ব| ট্রেন্ট রেজনর ১৯৯১ সালে লল্লাপালুযা ফেস্টিভ্যালে 
**ইন্ডাস্ট্রিয়াল মেটাল** হেভি মেটালের ধারার এক প্রকারের সঙ্গীত যা এসেছে ইন্ডাস্ট্রিয়াল সঙ্গীত থেকে ও নানা ধরনের হেভি মেটাল ধারা থেকে। গুরুত্বপূর্ণ ইন্ডাস্ট্রিয়াল মেটাল ব্যান্ড হচ্ছে রামেস্টেইন, মিনিস্ট্রি, গডফ্লেশ, পিঞ্চসিফটার এবং কেএমএফডিএম। এক সদস্য বিশিষ্ট নাইন ইঞ্চ নেইল ব্যান্ডটি এ ধারার গানকে অধিক সংখ্যক শ্রোতাদের কাছে পৌছে দিতে সাহায্য করেছে। ইউরোপে এই ধারার গান বেশ পরিচিত ও এ ধারার গানের মিউজিক ভিডিও অনেক সমালোচকদের কাছে প্রশংসিত হয়েছে।

## ইতিহাস
ইলেকট্রিক গিটার শুরু থেকেই এ ধারার গানে ব্যবহৃত হচ্ছে। ব্রিটিশ পোস্ট পাঙ্ক ব্যান্ড কিলিং জোক এ ধারার গানের অগ্রপথিক ও মূল ইন্ডাস্ট্রিয়াল মেটাল ব্যান্ডগুলোর অণুপ্রেরণার উৎস, যেমন-নাইন ইঞ্চ নেইল, স্কিনি পাপ্পি ,মিনিস্ট্রি, গডফ্লেশ, মারিলিয়্যান ম্যানসন ও মালহ্যাভক। আরেকটি ইন্ডাস্ট্রিয়াল রক দল বিগ ব্ল্যাক ও এ ধারায় প্রভাব রেখেছে। যদিও খুব বিক্রি হয় নি, তবে গডফ্লেশকে অনেক বড় ব্যান্ডের অণুপ্রেরণার জায়গা বলা যায়, যেমন-কর্ন, মেটালিকা, ফেইথ নো মোর ও ফিয়ার ফ্যাকটরি।

## ইন্ডাস্ট্রিয়াল ডেথ ও ব্ল্যাক মেটাল
ইন্ডাস্টিয়াল মেটালের জনপ্রিয়তা অনেক জনপ্রিয় থ্রাশ মেটাল গ্রুপের জন্ম দিয়েছে, যেমন-মেগাডেথ, সেপালচুরা ও অ্যানথ্রাক্স। অনেক শিল্পী আবার ডেথ মেটাল থেকে ইন্ডাস্ট্রিয়াল মেটালে নানা পরীক্ষা চালিয়েছে যেমন-ফিয়ার ফ্যাকটরি, নেইল বোম্ব, মিটহুক সীড। লস এ্যাঞ্জেলসের ব্যান্ড ফিয়ার ফ্যাকটরি প্রাথমিকভাবে প্রভাবিত হয়েছেল ইয়ারাচি রেকর্ডসের ইয়ারাচি রোস্টার নামের একটি মিক্সড অ্যালবাম থেকে যেখানে গান গেয়েছিল বোল্ট থ্রোয়ার, নাপাম ডেথ এবং গডফ্লেশ। সেপালচুরা ব্যান্ডের গায়ক ম্যাক্স কাভালেরার নেইল বোম্ব হচ্ছে অ্যালেক্স নিউপোর্টের সাথে একটা মিলিত পরীক্ষা এক্সট্রিম মেটালের সাথে ইন্ডাস্ট্রিয়াল উৎপাদনের কৌশল। অল্প পরিচিত একটি ইন্ডাস্টিয়াল ডেথ মেটাল ব্যান্ড হলো মিটহুক সীড যাতে নাপাম ডেথ ও অবিচুয়ারি ব্যান্ডের সদস্যরা অংশ নিয়েছে। একবিংশ শতাব্দীর শুরুতে অনেক ব্ল্যাক মেটাল ব্যান্ড ইন্ডাস্ট্রিয়াল মেটালের উপাদান নিয়ে কাজ করতে থাকে। ১৯৯১ সালে প্রতিষ্ঠিত মাইস্টিকাম হচ্ছে তেমন একটি ব্যান্ড। ফরাসী ব্ল্যাক মেটাল ব্যান্ড ব্লুট আউস নর্ড ইন্ডাস্ট্রিয়াল মেটালের উপাদান উপাদান ব্যবহার করে প্রশংসিত হয়। নরওয়ের কিছু ব্যান্ডও যেমন- দ্যা কোভেন্যান্ট, মরটিস ও আলভা ইন্ডাস্ট্রিয়াল মেটাল নিয়ে পরীক্ষা চালিয়েছে।

## বাণিজ্যিক সাফল্য
ডান|150px|থাম্ব|২০০৫ সালে স্যাসচা কনিতজকো
১৯৯০-এর দশকে ইন্ডাস্ট্রিয়াল মেটাল ব্যাপক জনপ্রিয়তা পায়, বিশেষ করে উত্তর আমেরিকাতে। ১৯৯২ সালে নাইন ইঞ্চ নেইলের ব্রোকেন, মিনিস্ট্রি ব্যান্ডের পস্লাম ৬৯ প্লাটিনাম পদক পায় আমেরিকাতে। ১৯৯২ সালে উভয় দলই গ্রামি এ্যাডোয়ার্ডে মনোনয়ন পায় বেস্ট মেটাল প্যারফরম্যান্স বিভাগে। তবে পুরস্কার পায় নাইন ইঞ্চ নেইল। ২ বছর পর নাইন ইঞ্চ নেইল ব্যান্ডের দ্যা ডাউনওয়ার্ড স্পাইরাল টপচার্টে ২ নাম্বারে স্থানে অভিষিক্ত হয়। নাইন ইঞ্চ নেইল ব্যান্ডের সাফল্যের পর মারিলিয়্যান ম্যানসন ও বিখ্যাত হয়ে ওঠে। ইন্ডাস্ট্রিয়াল মেটাল তার বাণিজ্যিক সাফল্যের শীর্ষে ওঠে ১৯৯০-এর দশকের শেষের ভাগে। ১৭.৫ মিলিয়ন কপি অ্যালবাম বিক্রি হয় সবচেয়ে বেশি সফল শিল্পীর। হিপহপ ঘরানার শিল্পীরাও শুরু করে এ ধারার গানের উপাদান নিয়ে পরীক্ষা চালাতে। ইন্ডাস্ট্রিয়াল মেটাল থেকে প্রভাবিত হয়ে অনেক সিনেমাও তৈরি হতে থাকে।

## তথ্যসূত্র

## বহিঃসংযোগ
* Fabryka Industrial Rock webzine
* Industrial Metal 
* Nine Inch Nails Biography
* Grammy Award Winners 

বিষয়শ্রেণী:রকসঙ্গীতের প্রকার
কুলাম

**কুলাম** তাগালগ ভাষার একটি শব্দ যার অর্থ যাদুমন্ত্র অথবা অভিশাপ। মাঝে মাঝে এই শব্দটি ডাকিনীবিদ্যার জন্যও ব্যবহৃত হয়ে থাকে। কোলাম আসলে একটি তাগালগ ভাষার বিশেষ্য যার মানে ডাইনীকরণ; যাদুমন্ত্র। যদিও প্রায়ঃশই ব্যবহার করা হয় ডাকিনীবিদ্যা বোঝাতে, আসলেতাগালগ ভাষায় পাংকুকোলাম শব্দটির মানে ডাকিনীবিদ্যা। মাংকুকুলাম হচ্ছে একজন মানুষ যিনি কুলাম ব্যবহার করেন। কিনুকুলাম হচ্ছে কুলামের লক্ষ্যবস্তু। নাকুলাম হচ্ছে একজন ব্যক্তি যিনি কুলামের প্রভাব অনুভব করে।কুলামিন মানে হলো যাদুমন্ত্রে আবদ্ধ করা। ইপাকুলাম মানে যাদুমন্ত্রের শিকার হওয়া অবস্থা। মাকুলাম মানে যাদুমন্ত্রে আবদ্ধ হতে সক্ষম হওয়া। ভারতের মালায়াম ভাষায় কুলাম মানে ক্ষুদ্র জলাশয়।

ফিলিপাইনে কুলাম কেন্দ্রীভূত আছে সিকুইজর ও তালালোরার দ্বীপগুলোতে, পশ্চিম সামার ও সরসোগানের প্রদেশে যেখানে ঐ দেশের অনেক বিশ্বাস আরোগ্যকারীরা বাস করে। কুলাম অনেক পশ্চাদভূমিতে আছে যেমন-সামার ও লেইতে। মাংকুকুলাম হলো ডাইনীর ফিলিপাইনের সংস্করণ। কুলাম শব্দ থেকে এই শব্দটা এসেছে। অন্য শব্দগুলো হচ্ছে ব্রুজো ও ব্রুজা যা স্প্যানিশ শব্দ থেকে এসেছে। অভিশাপকে ফিলিপাইনের ভাষায় সুম্পা বলে। মাংকুকুলাম বিষ ও যাদুমন্ত্র উভয়ই ব্যবহার করে। আধুনিকতার প্রভাবে পুতুল ও ব্যবহৃত হচ্ছে। মাংকুকুলামের অভিশাপ ছড়ানো যায় তাকে শিকারকে খুজে পেয়ে ও ঘুষ দিয়ে। কুসংস্কারাচ্ছন্ন গ্রামবাসী এখনো রোগ-শোকে কুলামের আশ্রয় নেয়। প্রদেশগুলোতে আলবোলারয়হ নামের ভেষজ চিকিৎসক এভাবে সেবা দেন। প্রাদেশিক গ্রামীণ এলাকায় গ্রামবাসী সম্পূর্ণভাবে আলবোলারয়হদের ওপর নির্ভর করে।

## বহিঃসংযোগ
* books.google.com
* opinion.inquirer.net

বিষয়শ্রেণী:ডাকিনী বিদ্যা
বিষয়শ্রেণী:ফিলিপাইনে ধর্ম
বিষয়শ্রেণী:এশীয় শামানবাদ
গুরু গ্রন্থ সাহিব

[right|thumb|[গুরু গোবিন্দ সিংহ|গুরু গোবিন্দ সিংহের নিশান (মূল মন্ত্র) সহ চিত্রিত গুরু গ্রন্থ সাহিবের একটি পৃষ্ঠা। পাটনার তখত শ্রী হরমন্দির সাহিবে সংরক্ষিত।]]

**গুরু গ্রন্থ সাহিব** বা সাম্মানিক উপাধি সহ **শ্রী গুরু গ্রন্থ সাহিব জি** (পাঞ্জাবি: ਸ਼੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ, *স্রি গুরু গ্রান্‌থ্‌ সাহিব্‌ জি* ), বা **আদি গ্রন্থ** শিখধর্মের পবিত্র ধর্মগ্রন্থ। প্রাতিষ্ঠানিকভাবে এই গ্রন্থখানি শিখদের সর্বশেষ গুরু। *গুরু গ্রন্থ সাহিব* ১৪৩০টি অঙ্গে বিভক্ত, যেগুলি ১৪৬৯ থেকে ১৭০৮ সালের মধ্যবর্তী সময়ে বিভিন্ন শিখ গুরু কর্তৃক রচিত ও সংকলিত হয়। এটি একটি শবদ বা স্তোত্র সংকলন। এর মূল উপজীব্য ঈশ্বরের গুণকীর্তন এবং ঈশ্বরের নাম জপ করার কারণ ব্যাখ্যা।

দশম শিখ গুরু গোবিন্দ সিংহ (১৬৬৬-১৭০৮) পবিত্র ধর্মগ্রন্থ *আদি গ্রন্থ*-কে তার উত্তরসূরি ঘোষণা করেন এবং এটিকে *গুরু গ্রন্থ সাহিব* সম্মানে ভূষিত করেন। সেই থেকে এই গ্রন্থই দশ গুরুর শিক্ষার প্রতিনিধিরূপে শিখদের পবিত্র ধর্মগ্রন্থের মর্যাদা পেয়ে আসছে। শিখধর্মের উপাসনার ক্ষেত্রে প্রার্থনার সহায়ক বা সূত্র হিসেবে এই গ্রন্থের স্থান সর্বাগ্রগণ্য।

পঞ্চম শিখ গুরু অর্জুন দাস (১৫৬৩-১৬০৬) প্রথম পাঁচ শিখ গুরু এবং হিন্দু ও মুসলমান সন্ত সহ বিভিন্ন মহান সন্তের রচিত স্তোত্রাবলি থেকে রচনা চয়ন করে প্রথম আদি গ্রন্থ সংকলন করেন। দশম শিখ গুরুর প্রয়াণের পর বাবা দীপ সিংহ বিতরণের জন্য এই গ্রন্থের একাধিক সম্পাদিত নকল প্রস্তুত করেছিলেন।
thumbnail|left|মানচিত্র গুরু গ্রন্থ সাহেবের বিভিন্ন লেখক জন্ম জায়গা বর্ণনা Mānacitra guru grantha sāhēbēra bibhinna lēkhaka janma jāẏagā barṇanā
গ্রন্থটি গুরুমুখী হরফে লিখিত। প্রধানত প্রাচীন পাঞ্জাবি ভাষা ব্যবহৃত হলেও কোনো কোনো স্থলে ব্রজ, পাঞ্জাবি, খড়িবোলি (হিন্দি), সংস্কৃত, বিভিন্ন স্থানীয় উপভাষা ও ফার্সি ব্যবহৃত হয়েছে। এই গ্রন্থের ভাষাকে বলা হয় সন্ত ভাষা।

## পাদটীকা

## অতিরিক্ত পাঠ
* Sri Guru Granth Sahib (English Version) by Dr Gopal Singh M.A Ph.D., Published by World Book Centre in 1960

## বহিঃসংযোগ

* 300 Saal Guru De Naal 
* Panjab Digital Library

### ভিডিও
* 400th Anniversary of Sri Guru Granth Sahib

### অডিও
* Listen to Complete Guru Granth Sahib (66 hours), read meaning & download gurmat softwares & fonts 
* (click on the link for complete mp3 format of aad sri guru granth sahib ji maharaj)
* (Another Audio Link Of SGGS ji )

### পাঠ্য
* Sri Guru Granth Sahib on www.sikhismguide.org
* English translation of the Guru Granth Sahib PDF
* The Guru Granth Sahib in Unicode format
* Granth Sahib.com
* Download The Siri Guru Granth Sahib in Spanish / Español (doc) 

### অন্যান্য
* Quotations from Guru Granth Sahib
* searchgurbani.com

গ্রন্থ সাহিব
বিষয়শ্রেণী:শিখ ধর্মগ্রন্থ
বিষয়শ্রেণী:শিখ শব্দ
বিষয়শ্রেণী:শিখ পরিভাষা
বিষয়শ্রেণী:গুরু গ্রন্থ সাহিব
হরমন্দির সাহিব

**হরমন্দির সাহিব** (পাঞ্জাবি: ਹਰਿਮੰਦਰ ਸਾਹਿਬ) বা **দরবার সাহিব**  (পাঞ্জাবি: ਦਰਬਾਰ ਸਾਹਿਬ ), কথ্যরূপে **স্বর্ণ মন্দির**, শিখধর্মের পবিত্রতম তীর্থস্থান। এটি চতুর্থ শিখ গুরু রাম দাস কর্তৃক প্রতিষ্ঠিত অমৃতসর শহরে অবস্থিত। এই শহরটি *গুরু দি নগরি* বা *গুরুর নগরী* নামে পরিচিত।

হরমন্দির সাহিবে শিখধর্মের চিরন্তন গুরু শ্রী গুরু গ্রন্থ সাহিব সর্বদা বিরাজমান। এই কারণে এই স্থান শিখদের নিকট পবিত্র। সকল পেশা ও সকল ধর্মের নারীপুরুষ যাতে ঈশ্বরকে সমভাবে উপাসনার সুযোগ পান, সেই কারণে এই মন্দির নির্মিত হয়। গুরু গ্রন্থ সাহিব শিখধর্মের পবিত্রতম ধর্মগ্রন্থ। ১৭০৮ সালের ৭ অক্টোবর নান্দেদে দশম গুরু গুরু গোবিন্দ সিং এই গ্রন্থকে শিখদের চিরন্তন গুরু ও শিখধর্মের নেতা ঘোষণা করে যান।

## চিত্রশালা

File:Hamandir Sahib (Golden Temple).jpg|Harmandir Sahib Akal Takht Sahib
File:Nishan sahib golden temple.jpg|Nishaan Sahib (Flagstaffs) *(Point 7 on map)*
File:Golden Temple 1.jpg|Harmandir Sahib Complex
File:Golden-Temple-Jan-07.jpg|Harmandir Sahib
File:Golden_Temple_00009.jpg|The Entrance to the Harmandir Sahib as seen from the inside of the complex
File:GoldenTemplePanorama.jpg|Panorama of the main building and Sarovar
File:Golden_Temple_1202.jpg|North Entrance gate near Ath-sath Tirath (68 Sacred Places) *(Point 15 on map)*.
File:Golden_Temple_1194.jpg|
File:Golden_Temple_1186.jpg|The East entrance gate to Harmandir Sahib *(see map)*
File:HarmindarSahib.jpg|Harmandir, circa 1870
File:Harminder sahib5.jpg|Harmandir Sahib.


## পাদটীকা

## বহিঃসংযোগ

* Listen to Live Radio From Golden Temple
* AmritSarovar.com
* Amritsar Portal
* Amritsar Paath 
* Sri Harmandir Sahib 
* Sikhnet.com
* SacredSites.com 
* Sgpc.net
* SriGuruGranthSahib.org
* Golden Temple, Amritsar - Travel Guide
* A journalist’s report on his short tourism experience of Punjabi Sikh shrines
* Pictures of the Harmandir Sahib Pictures of the Harmandir Sahib from a backpackers trip around India.
* Some images of Sri Harmandir Sahib

* Photos of the Golden Temple
* Golden Temple, Amritsar - Places of Worship, Gurdwara 
* Golden Temple, Amritsar - Travel Guide
* Vídeo Tour the Temple http://www.youtube.com/watch?v=XW9qT4s0gWI

বিষয়শ্রেণী:শিখধর্ম
বিষয়শ্রেণী:শিখ তীর্থস্থান
বিষয়শ্রেণী:পাঞ্জাব (ভারত)
বিষয়শ্রেণী:ভারতের গুরুদ্বারা
বিষয়শ্রেণী:অমৃতসর
বিষয়শ্রেণী:১৬০৪-এ ভারতে প্রতিষ্ঠিত
বিষয়শ্রেণী:ভারতের স্থাপত্য
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:ভারতের ধর্মীয় পর্যটন
বিষয়শ্রেণী:অমৃতসরের দর্শনীয় স্থান
নিউক্লিয়ার ব্ল্যাস্ট রেকর্ডস

**নিউক্লিয়ার ব্ল্যাস্ট রেকর্ডস** হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।

চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।

## বহিঃসংযোগ
* roadrunnerrecords.com
* musicbrainz.org

বিষয়শ্রেণী:জার্মান রেকর্ড লেবেল
অক্সফোর্ডশায়ার

থাম্ব|অক্সফোর্ডশায়ারএর ম্যাপ (লাল রঙ দিয়ে চিহ্নিত)
**অক্সফোর্ডশায়ার** (ইংরেজি: Oxfordshire) দক্ষিণ-পূর্ব ইংল্যান্ডের একটি কাউন্টি। অক্সফোর্ডশায়ারের উত্তর ও উত্তর-পূর্বাংশে নর্দ্যাপ্টনশায়ার, পূর্বে বাকিংহামশায়ার, দক্ষিণে বার্কশায়ার, দক্ষিণ-পশ্চিমে উইল্টশায়ার ও সুইন্ডন, পশ্চিমে গ্লোসেস্টারশায়ার, এবং উত্তরে ওয়ারউইকশায়ার অবস্থিত।
অক্সফোর্ডশায়ার পাঁচটি প্রশাসনিক অঞ্চলে বিভক্ত: অক্সফোর্ড, চেরওএল, ভেইল অফ হোয়াইট হর্স, ওয়েস্ট অক্সফোর্ডশায়ার এবং সাউথ অক্সফোর্ডশায়ার।
অক্সফোর্ডশায়ার পর্যটন শিল্পের জন্য বিখ্যাত। অনেক বিখ্যাত মোটরগাড়ি কোম্পানির দপ্তর অক্সফোর্ডশায়ারে অবস্থিত। বিশ্বের সর্ববৃহৎ বিশ্ববিদ্যালয় প্রকাশনা প্রতিষ্ঠান অক্সফোর্ড ইউনিভার্সিটি প্রেস এখানে অবস্থিত। এছাড়া বিশ্বখ্যাত ইউনিভার্সিটি অফ অক্সফোর্ড অক্সফোর্ডশায়ারে অবস্থিত।
অক্সফোর্ডশায়ারের সবচেয়ে জনবহুল শহর হল অক্সফোর্ফ। অন্যান্য গুরুত্বপূর্ণ শহর হল ব্যানবারি, বাইসেস্টার, কিডলিংটন, চিপিং নরটন, উইটনি, অ্যাবিংডন, ওয়ানতেজ, ডিডকট, ওয়্যালিংফোর্ড।
অক্সফোর্ডশায়ার কাউন্টির প্রধান প্রশাসনিক কেন্দ্রবিন্দু হল হোয়াইট হর্স হিল, যা ভেইল অফ হোয়াইট হর্সে অবস্থিত।

## তথ্যসূত্র

## বহিঃসংযোগ

* Oxfordshire County Council 
* Thisisoxfordshire Oxfordshire news, sport & information
* The Oxfordshire Association
* Flags of Oxfordshire
* Visit South Oxfordshire
* Banbury & District National Trust Association 
* 

বিষয়শ্রেণী:ইংল্যান্ডের কাউন্টি
বিষয়শ্রেণী:অ-মহানগর কাউন্টি
বিদ্যাধরী নদী

**বিদ্যাধরী নদী** বা **বিদ্যা নদী** পশ্চিমবঙ্গের একটি নদী। এই নদীর উৎসস্থল নদিয়া জেলার হরিণঘাটা। এরপর বিদ্যাধরী উত্তর চব্বিশ পরগনার বারাসত, দেগঙ্গা ও হাবরা এলাকার উপর দিয়ে প্রবাহিত হয়ে সুন্দরবনে রায়মঙ্গল নদীর সঙ্গে মিলিত হয়েছে।

বিদ্যাধরী নদী প্রাচীন বঙ্গীয় সভ্যতার অন্যতম প্রধান নদীপথ ছিল। খ্রিষ্টপূর্ব তৃতীয় শতাব্দীতে এই নদীর তীরেই চন্দ্রকেতুগড় নদীবন্দরটি গড়ে ওঠে। বর্তমানে এই নদী উত্তর চব্বিশ পরগনা ও কলকাতার অন্যতম প্রধান নিকাশি মাধ্যম।

সুন্দরবন এলাকায় পরস্পরসংযুক্ত একাধিক জলপথের জটিল আবর্তের দেখা যায়। এই অঞ্চলের বৃহৎ নদীগুলি অনেক ক্ষেত্রেই এক মাইল চওড়া ও দক্ষিণবাহী। বিদ্যাধরী নদীও অনুরূপ একটি নদী। গঙ্গা থেকে বিচ্ছিন্ন হওয়ার কারণে এবং সপ্তদশ শতাব্দীর পর থেকে হুগলি নদীর পূর্ব দিকে সরে যাওয়ার কারণে বর্তমানে এই নদীতে মিষ্টি জলের পরিমাণ অল্পই।

## পাদটীকা

বিষয়শ্রেণী:উত্তর চব্বিশ পরগনা জেলার নদী
বিষয়শ্রেণী:সুন্দরবন (পশ্চিমবঙ্গ)
বিষয়শ্রেণী:নদিয়া জেলার নদী
মাধ্যম (যোগাযোগ)

**মাধ্যম** () বা **মিডিয়া** পরিভাষাটি দিয়ে যোগাযোগের সমস্ত ধরনের পন্থাকে বোঝানো হয়, যেগুলির সাহায্যে কোনো বার্তার স্থানান্তর সম্ভব। এগুলি প্রাকৃতিক বা কৃত্রিম হতে পারে।

প্রচলিত ভাষায় মাধ্যম বা মিডিয়া বলতে সাধারণত গণমাধ্যম (ইংরেজি Mass media) বোঝানো হয়, যার সাহায্যে দ্রুত বিপুলসংখ্যক জনগণের সাথে যোগাযোগ স্থাপন করা যায়।

বর্তমান যুগে প্রধান প্রধান মাধ্যমগুলি হল:
* পোস্টার বা বিজ্ঞাপন, যাতে পেশাজীবী লেখকেরা বিজ্ঞাপন লিখনের নানা কলাকৌশল খাটান।
* প্রকাশনা বা মুদ্রণ শিল্প, যাতে পেশাজীবী কর্মীরা সাংবাদিকতার বিভিন্ন কৌশল কাজে লাগান।
* বেতার, শব্দ-ভিত্তিক মাধ্যম, যেখানে বেতার সাংবাদিকেরা কাজ করেন। 
* টেলিভিশন, যেখানে চলন্ত ছবি ও শব্দের মাধ্যমে বার্তা স্থানান্তর করা হয়। 
* ওয়ার্ল্ড ওয়াইড ওয়েব, যা ইন্টারনেট-কে কাজে লাগিয়ে পৃথিবীর যেকোন প্রান্তে বার্তা পৌঁছে দিতে পারে।
* চলচ্চিত্র
* সঙ্গীত

## তথ্যসূত্র

বিষয়শ্রেণী:যোগাযোগ
বাউড়ি

**বাউরী** বাংলার এক আদিবাসী জনগোষ্ঠি যা তফসিলি জাতি ও উপজাতি তালিকাভুক্ত। এদের গোত্র বা টটাম গুলো হচ্ছে=১ কাশ্যপ ২ পলাশগাছ ৩ বক ৪ ‌‌‌‌‌শালগাছ ৫ বাঘ ৬ ঈগল ৭ বানমাছ ৮ সাপ।  আদিম বাউড়ি জনগোষ্ঠি এবং তার প্রাচীন বুদ্ধ তন্ত্র ধম্মো page no-১৬  পশ্চিমবঙ্গের রাঢ়অঞ্চল বাঁকুড়া, বীরভূম, পুরুলিয়া ও অন্যান্য জেলায় বাউরীরা প্রচুর সংখ্যায় বাস করেন।

২০০১ সালের জনগণনা অনুযায়ী পশ্চিমবঙ্গে বাউরীদের সংখ্যা ১,০৯১,০২২। বাউরীদের মধ্যে মাত্র ৩৭.৫ শতাংশ সাক্ষর – এর মধ্যে পুরুষ সাক্ষরতার হার ৫১.৮ শতাংশ এবং নারী সাক্ষরতার হার ২২.৭ শতাংশ। মাত্র ৪.৭ শতাংশ বাউড়ি মাধ্যমিক উত্তীর্ণ হয়েছে অথবা বিদ্যালয় শিক্ষা সমাপ্ত করেছে।

## উপবর্ণ বা উপগোস্টি
বাউরীরা নিম্নলিখিত উপবর্ণগুলিতে বিভক্ত: মল্লভূমিয়া, শিখরিয়া বা গোবারিয়া, পঞ্চকোটী, মোলা বা মুলো, ঢালিয়া বা ঢুলো, মালুয়া, ঝাটিয়া বা ঝেটিয়া ও পাথুরিয়া। বাউরীদের কয়েকটি উপবর্ণ নির্দিষ্ট অঞ্চলের সীমার মধ্যে বসবাস করতেন। মল্লভূমিয়া, মালুয়া ও সম্ভবত মোলারা মল্লভূমের (প্রাচীন মধ্য ও দক্ষিণ বাঁকুড়া) বাসিন্দা ছিলেন। শিখরিয়ারা সম্ভবত বাস করতেন শিখরভূম অর্থাৎ কাঁসাই ও বরাকর নদীর মধ্যবর্তী অঞ্চলে। ঢুলিয়ারা বাস করতেন ঢলভূম অর্থাৎ বর্তমান খাতড়া মহকুমা অঞ্চলে। পঞ্চকোটীরা ছিলেন পুরুলিয়া জেলার পঞ্চকোট এস্টেটের বাসিন্দা।

লাল-পৃষ্ঠবিশিষ্ট সারস ও কুকুর আজও বাউরীদের টোটেম। সারস এই জাতির প্রতীক রূপে ব্যবহৃত। বাউরীরা কুকুর পবিত্র মনে করে এবং কোনো অবস্থাতেই কুকুর হত্যা করে না।
## তথ্যসূত্র

বিষয়শ্রেণী:ভারতের তফসিলি জনজাতি
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:বাঙালি হিন্দু জাতি
বিষয়শ্রেণী:ভারতের জাতিগোষ্ঠী
ডোম

থাম্ব|চিএ ----- ডোম
**ডোম** একপ্রকার আদিবাসী তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, বীরভূম , ঝাড়গ্রাম ইত্যাদি জেলায় প্রচুর সংখ্যায় ডোম জাতির লোকেরা বাস করেন।

২০০১ সালের জনগণনা অনুযায়ী, ডোমদের সংখ্যা ৩১৬,৩৩৭। এঁরা পশ্চিমবঙ্গের তফসিলি জাতি জনসংখ্যার ১.৭ শতাংশ। ডোমদের ৪৬ শতাংশ শিক্ষিত – এর মধ্যে পুরুষ সাক্ষরতার হার ৫৮.৯ শতাংশ ও নারী সাক্ষরতার হার ৩২.৬ শতাংশ।

ডোমদের উপবর্ণগুলির মধ্যে পেশার ভিত্তিতে নামকরণের প্রবণতা রয়েছে। যেমন, পশুপালক গোষ্ঠীগুলি গাওলি নামে পরিচিত, যা একটি সংস্কৃত শব্দ থেকে উদ্ভূত। মেষপালক গোষ্ঠীটির নাম "গদরিয়া", যা মেষের প্রাচীন হিন্দি প্রতিশব্দ "গদর" থেকে উদ্ভূত। ডোমরা ঐতিহ্যগতভাবে ঝুড়ি-নির্মাতা, কৃষক, শ্রমিক ও ঢাকী। ডোম রমণীরা ধাইয়ের কাজ করেন।

## তথ্যসূত্র

বিষয়শ্রেণী:পশ্চিমবঙ্গের সামাজিক গোষ্ঠী
দণ্ডভুক্তি

**দণ্ডভুক্তি** প্রাচীন ও মধ্যযুগীয় বাংলার একটি অঞ্চল। এটি বর্তমান পশ্চিমবঙ্গের বাঁকুড়া, হুগলি, পশ্চিম মেদিনীপুর ও পূর্ব মেদিনীপুর জেলার বিস্তৃর্ণ অঞ্চল জুড়ে প্রসারিত ছিল।

গুপ্তযুগে প্রাচীন বাংলার রাঢ় অঞ্চল কঙ্কগ্রামভুক্তি, বর্ধমানভুক্তি ও দণ্ডভুক্তি নামে কয়েকটি ছোটো অঞ্চলে বিভক্ত ছিল। সংস্কৃত ভাষায় “দণ্ড” কথাটির একটি অর্থ হল পথ। প্রাচীনকালে রাঢ় থেকে (অথবা সম্ভবত মগধ থেকে) কলিঙ্গ পর্যন্ত একটি ঐতিহাসিক সড়ক বিদ্যমান ছিল। সম্ভবত এই স্থানের নাম সেই “দণ্ড” বা পথের নাম থেকেই উদ্ভূত হয়েছে। সাধারণভাবে দ্বারকেশ্বর নদ ও সুবর্ণরেখা নদীর মধ্যবর্তী ভূভাগকেই দণ্ডভুক্তি বলা হয়। ষষ্ঠ শতাব্দীতে দণ্ডভূক্তি মহারাজ গোপচন্দ্রের স্বাধীন বঙ্গ রাজ্যের অংশ ছিল। দশম শতাব্দীতে দণ্ডভুক্তি ছিল বর্ধমানভুক্তির একটি অংশ। পরবর্তীকালে দণ্ডভুক্তির কোনো কোনো অঞ্চল উৎকল রাজাদের অধিকারে আসে।

এই অঞ্চলের প্রশাসনিক শাসনকেন্দ্র ছিল দণ্ডভুক্তি নামেরই একটি শহর। পশ্চিম মেদিনীপুর জেলার দাঁতন শহরটির নাম “দণ্ডভুক্তি” থেকে উদ্ভূত হয়েছে।

## পাদটীকা

বিষয়শ্রেণী:বাঁকুড়া জেলা
বিষয়শ্রেণী:পশ্চিম মেদিনীপুর জেলা
বিষয়শ্রেণী:পূর্ব মেদিনীপুর জেলা
বিষয়শ্রেণী:বঙ্গের প্রাচীন বিভাগ
বিষয়শ্রেণী:হুগলি জেলা
এডিনবরা বিশ্ববিদ্যালয়

থাম্ব|ডান|এডিনবরা বিশ্ববিদ্যালয়ের পুরাতন কলেজ ভবন
**এডিনবরা বিশ্ববিদ্যালয়** ()বিশ্ববিদ্যালয়টি স্কটল্যান্ডের রাজধানী এডিনবরাতে অবস্থিত। বিশ্ববিদ্যালয়টি ১৫৮২ সালে স্কটল্যান্ডের ৪র্থ বিশ্ববিদ্যালয় হিসেবে প্রতিষ্ঠিত হয়।

বিগত বছরগুলিতে (২০০৪-২০০৯ সাল পর্যন্ত) বিশ্ববিদ্যালয়টি বিশ্বের সেরা বিশ্ববিদ্যালয়সমূহের একটি হিসেবে গণ্য হয়ে আসছে।

১৮শ শতকে ইউরোপে "আলোকিত যুগ" নামের যে বিরাট বুদ্ধিবৃত্তিক আন্দোলন ঘটে, তার অন্যতম প্রাণকেন্দ্র ছিল এই এডিনবরা বিশ্ববিদ্যালয়। এ কারণে আজও এডিনবরাকে "উত্তরের অ্যাথেন্স" নামে ডাকা হয়।

## উল্লেখযোগ্য ছাত্র

## তথ্যসূত্র

## বহিঃসংযোগ

* The University of Edinburgh
* Edinburgh University Students' Association
* Edinburgh Research Archive  (ERA), online collection of papers

বিষয়শ্রেণী:স্কটল্যান্ডের বিশ্ববিদ্যালয়
বিষয়শ্রেণী:যুক্তরাজ্যের বিশ্ববিদ্যালয়
বিষয়শ্রেণী:রাসেল গ্রুপ
বিষয়শ্রেণী:১৫৮০-এর দশকে প্রতিষ্ঠিত শিক্ষা প্রতিষ্ঠান
বিষয়শ্রেণী:বিশ্ববিদ্যালয় যুক্তরাজ্য
সেন নদী

thumb|right|300px|সেন নদীর অববাহিকা

**সেন** (, আ-ধ্ব-ব: [la sɛn] *লা সেন*) উত্তর ফ্রান্সের একটি নদী। নদীটি পূর্ব-মধ্য ফ্রান্সে দিজোঁ শহরের ৩০ কিলোমিটার উত্তর-পশ্চিমে লঁগ্র মালভূমির সুর্স-সেন নামক অবস্থানে উৎপত্তি লাভ করে উত্তর-পশ্চিম দিকে ত্রোয়া, ফোঁতেনব্লো, প্যারিস এবং রুঅঁ শহরগুলির মধ্য দিয়ে প্রবাহিত হয়ে ইংলিশ চ্যানেলে পতিত হয়েছে। নদীটির নিষ্কাশন অববাহিকাটি প্যারিস অববাহিকা অঞ্চলে অবস্থিত, যা উত্তর ফ্রান্সের প্রায় সমস্ত অঞ্চল জুড়ে অবস্থিত। প্রাচীনকালে নদীটি সেকুয়ানা নামে পরিচিত ছিল।

সেন নদীর মোহনাটি প্রায় ১০ কিলোমিটার প্রশস্ত এবং এটির দুপাশে ল্য আভ্র্‌ এবং ওঁফ্লর বন্দর শহরগুলি অবস্থিত। নদীটির মোট দৈর্ঘ্য ৭৭৬ কিলোমিটার। মোহনা থেকে ৫৬০ কিলোমিটার উজানে বুর্গোইন অঞ্চলের (বর্তমান গ্রঁতেস্ত) বার-সুর-সেন শহর পর্যন্ত নদীটি বড় বজরা ও পর্যটকবাহী জাহাজের জন্য নৌপরিবহনের উপযোগী। এছাড়া সমুদ্রগামী জাহাজগুলি মোহনা থেকে ১২০ কিলোমিটার উজানে রুঅঁ শহর পর্যন্ত যেতে পারে। নদীর প্রায় সমগ্র দৈর্ঘ্য জুড়েই বিনোদনমূলক নৌকা চালনা করা সম্ভব। সেন নদীর অববাহিকার আয়তন প্রায় ৭৭,৭০০ বর্গকিলোমিটার। উত্তর থেকে ওব, মার্ন, ওয়াজ এবং দক্ষিণ দিকে থেকে ইয়োন ও অ্যর উপনদীগুলি সেন নদীর সাথে মিলিত হয়েছে। এছাড়া নদীটি খালের মাধ্যমে এস্কো বা শেল্ডে, মোজ, রাইন, সোন এবং লোয়ার নদীর সাথে যুক্ত। ১৯১০ সালে এক ভয়াবহ বন্যায় সেন নদী উপচে পড়ে প্যারিসকে প্লাবিত করে। ১৯৯৩ ও ১৯৯৫ সালে আবারও বন্যা হয়।
 
ফ্রান্সের রাজধানীর প্যারিসে সেন নদীর উপরে নগরদৃশ্য-অবলোকনকারী সফরের জন্য "বাতো মুশ" (আক্ষরিক অর্থে মক্ষিকাতরী, উপর থেকে মাছির চোখের মতো দেখতে বলে) ধরনের নৌকাগুলি ব্যবহৃত হয়।

প্যারিসে সেন নদীর উপর দিয়ে ৩৭টি সেতু চলে গিয়েছে। সবচেয়ে বিখ্যাত সেতুগুলি হল পোঁ আলেক্সঁদ্র ৩ সেতু এবং পোঁ ন্যফ সেতু। এছাড়া প্যারিস শহরের বাইরে সেন নদীর উপর দিয়ে আরও কয়েক ডজন সেতু রয়েছে।

## তথ্যসূত্র

বিষয়শ্রেণী:ফ্রান্সের নদী
বিষয়শ্রেণী:ফ্রান্সের বিশ্ব ঐতিহ্যবাহী স্থান
বিষয়শ্রেণী:অলিম্পিক স্টেডিয়াম
বিষয়শ্রেণী:২০২৪ গ্রীষ্মকালীন অলিম্পিক ক্রীড়া অনুষ্ঠানস্থল
কলকাতা মেট্রোর স্টেশনগুলির তালিকা

**[[কলকাতা মেট্রো|কলকাতা মেট্রোর]]** **স্টেশনগুলির তালিকা** এই পৃষ্ঠায় সন্নিবেশিত হল। কলকাতা মেট্রো কলকাতা ও তার পার্শ্ববর্তী হাওড়া, উত্তর চব্বিশ পরগনা ও দক্ষিণ চব্বিশ পরগনা জেলার দ্রুত পরিবহন ব্যবস্থা। বর্তমানে কলকাতা মেট্রোয় মোট ৫৮ টি স্টেশন চালু রয়েছে এবং ২০ টিরও বেশি স্টেশনের নির্মাণকাজ চলছে।

কলকাতা মেট্রো ভারতের দ্বিতীয় বৃহত্তম মেট্রো রেল নেটওয়ার্ক (দিল্লি মেট্রোর পরে)। ১৯৮৪ সালের ২৪ অক্টোবর কলকাতা মেট্রোর প্রথম অংশটি চালু হয়। বর্তমানে কলকাতার মেট্রোর দৈর্ঘ্য ৭৩.৪২ কিলোমিটার। উত্তর-দক্ষিণ করিডোর বা দক্ষিণেশ্বর - কবি সুভাষ মেট্রো লাইন-কবি সুভাষ লাইন (লাইন ১) দৈর্ঘ্য ৩২.১৩ কিমি। পূর্ব-পশ্চিম মেট্রো করিডোর বা সল্ট লেক সেক্টর ৫- হাওড়া ময়দান লাইন (লাইন ২) দৈর্ঘ্য ১৬.৬ কিমি। জোকা - মাঝেরহাট (লাইন ৩) দৈর্ঘ্য ৭.৭৫ কিমি , বরানগর-ব্যারাকপুর লাইন পরিকল্পিত , নোয়াপাড়া-বারাসত (লাইন৪) দৈর্ঘ্য ৭.৪ কিমি ও নিউ গড়িয়া -বিমানবন্দর (লাইন ৬) ৯.৫০ কিমি।

কলকাতা মেট্রোর স্টেশনগুলি সাধারণত অঞ্চলের নামে চিহ্নিত হয়ে থাকে। কোনো কোনো স্টেশন নিকটবর্তী রাস্তা (মহাত্মা গান্ধী রোড), প্রাচীন নাম (শোভাবাজার-সুতানুটি) বা দ্রষ্টব্য স্থলগুলির (রবীন্দ্র সদন, নেতাজি ভবন) নামেও চিহ্নিত। আবার প্যারিস মেট্রোর ধাঁচে বিভিন্ন মণীষী, শিল্পী, বিপ্লবী ও উল্লেখযোগ্য সাহিত্যকর্মের নামেও স্টেশন উৎসর্গ করা হয়ে থাকে।

## মেট্রো স্টেশন
### দক্ষিণেশ্বর-কবি সুভাষ লাইন

### পূর্ব-পশ্চিম লাইন

**<big>জোকা-এসপ্ল্যানেড লাইন</big>**

২০১০ সালের ২২ সেপ্টেম্বর রাষ্ট্রপতি প্রতিভা দেবীসিংহ পাটিল জোকা-এসপ্ল্যানেড মেট্রো লাইনের ১৬.৭২ কিমি মেট্রো রেলপথের শিলান্যাস করেন। এই প্রকল্প রূপায়ণের মোট খরচ ধার্য করা হয়েছে ২৬১৯.০২ কোটি টাকা; এর মধ্যে ২০১০-১১ সালের বাজেটে ১৫০ কোটি টাকা বরাদ্দ করা হয়েছে। রেলমন্ত্রী মমতা বন্দ্যোপাধ্যায় ঘোষণা করেছেন, এই লাইনের ছয়টি স্টেশন মোহিনী চৌধুরী ("মুক্তির মন্দির সোপানতলে" গানের রচয়িতা তথা বেহালার বাসিন্দা), মহম্মদ রফি, গুরু গোবিন্দ সিংহ, কিশোর কুমার, গোষ্ঠ পাল ও মুহাম্মদ ইকবালের নামে উৎসর্গ করা হবে।
প্রাথমিকভাবে বিবাদী বাগ পর্যন্ত সম্প্রসারণের কথা থাকলেও জমি জটের কারণে এই লাইনের সম্প্রসারণ এসপ্ল্যানেড পর্যন্ত হবার সিদ্ধান্ত হয়েছে। পূর্বে বিবাদী বাগ হয়ে এই মেট্রো দক্ষিণেশ্বর পর্যন্ত সম্প্রসারণের কথা ছিল।
নরেন্দ্র মোদি দূরবর্তীভাবে ৩০ ডিসেম্বর ২০২২-এ লাইনটি উদ্বোধন করেছিলেন এবং ০২ জানুয়ারী ২০২৩-এ বাণিজ্যিক পরিষেবা শুরু হয়েছিল।

### নির্মীয়মান জোকা-এসপ্ল্যানেড লাইন

### প্রস্তাবিত বরানগর-ব্যারাকপুর লাইন

### নির্মীয়মাণ নোয়াপাড়া-বারাসত লাইন

### নির্মীয়মাণ বিমানবন্দর-কবি সুভাষ লাইন
নিউ গড়িয়া থেকে নেতাজি সুভাষচন্দ্র বসু আন্তর্জাতিক বিমানবন্দর পর্যন্ত কলকাতা মেট্রোর অরেঞ্জ লাইন বা লাইন ৬ নির্মিত হবে। পশ্চিমবঙ্গ সরকার ২০২১ সালে নিউটাউনের মেট্রো স্টেশন গুলির নাম পরিবর্তন করেছেন।

## আরও দেখুন
* দিল্লি মেট্রোর স্টেশনগুলির তালিকা
## তথ্যসূত্র

|}

বিষয়শ্রেণী:কলকাতা মেট্রো
*
বিষয়শ্রেণী:ভারতের মেট্রোর স্টেশনগুলির তালিকা
বিষয়শ্রেণী:কলকাতা সম্পর্কিত তালিকা
বিষয়শ্রেণী:পশ্চিমবঙ্গের ভবন ও স্থাপনার তালিকা
স্টেজকোচ থিয়েটার আর্টস

**স্টেজকোচ থিয়েটার আর্টস** (ইংরেজি ভাষায়: Stagecoach Theatre Arts) একটি পেশাফারী নাট্যশালা। পৃথিবীর বিভিন্ন দেশে এক হাজারেরও বেশি শাখার মাধ্যমে এই নাট্যশালা শিক্ষার্থীদের প্রশিক্ষণ দিয়ে থাকে। এর মধ্যে প্রায় ৬০০ শাখাই যুক্তরাজ্যে অবস্থিত। সঙ্গীত, নাচ এবং অভিনয়ের উপর স্টেজকোচ থিয়েটার আর্টস প্রশিক্ষণ দিয়ে থাকে। অস্ট্রেলিয়া, কানাডা, জার্মানি, আয়ারল্যান্ড, মাল্টা, স্পেন, গ্রীস এবং মার্কিন যুক্তরাষ্ট্রে স্টেজকোচ থিয়েটার আর্টসের কার্যক্রম রয়েছে।

১৯৮৮ সালে ইংল্যান্ডের সারে কাউন্টিতে স্টেজকোচ থিয়েটার আর্টস প্রতিষ্ঠিত হয়। এই প্রতিষ্ঠান ৪ থেকে ১৮ বছর বয়সী শিশুদের সঙ্গীত, নাচ ও অভিনয় বিষয়ে প্রশিক্ষণ দিয়ে থাকে।

## তথ্যসূত্র

## বহিঃসংযোগ
* স্টেজকোচ থিয়েটার আর্টস - প্রাতিষ্ঠানিক ওয়েবসাইট

বিষয়শ্রেণী:যুক্তরাজ্যের নাট্যশিক্ষা প্রতিষ্ঠান
ডোভার প্রণালি

250px|thumb|right|মানচিত্রে ডোভার প্রণালি
thumb|right|250px|ফ্রান্সের তীর থেকে তোলা ডোভার প্রণালির ছবিতে ইংল্যান্ডের উপকূল দেখা যাচ্ছে।
thumb|right|250px|ডোভারের তীরে শ্ব্বেতবর্ণ পাহাড়ের ঢাল

**ডোভার প্রণালি** () গ্রেট ব্রিটেন দ্বীপকে ফ্রান্স তথা ইউরোপীয় মহাদেশীয় ভূখণ্ড থেকে বিচ্ছিন্নকারী সমুদ্রপ্রণালি। এটি ইংলিশ চ্যানেল তথা আটলান্টিক মহাসাগরের সাথে উত্তর সাগরের সংযোগসাধন করেছে। ফরাসিরা এটিকে **কালে প্রণালি** () নামে ডাকে।

ইংল্যান্ডের উপকূলে প্রণালিটি ডাঞ্জনেস (Dungeness) এবং দক্ষিণ ফোরল্যান্ড নামের দুইটি অন্তরীপ পর্যন্ত বিস্তৃত ধরা হয়। অন্যদিকে ফ্রান্সের উপকূলে এটিকে কালে (Calais) শহর থেকে কা গ্রি-নে (Cap Gris-Nez) পর্যন্ত বিস্তৃত বলে গণনা করা হয়।

সমুদ্রপ্রণালিটি ইংলিশ চ্যানেলের পূর্ব প্রান্তের সবচেয়ে সরু অংশটি গঠন করেছে। প্রণালির সবচেয়ে সরু অংশটি ইংল্যান্ডের দক্ষিণ ফোরল্যান্ড এবং ফ্রান্সের কা গ্রি-নে-র মধ্যে অবস্থিত এবং প্রায় ৩৪ কিলোমিটার প্রশস্ত। ইংলিশ চ্যানেল পাড়ি দেবার জন্য সাঁতারুরা এই সরুতম পথটিই ব্যবহার করে থাকেন।

প্রণালির দুই পাশে ফ্রান্স ও ইংল্যান্ড উভয় দিকের তীরই শ্বেত চুনাপাথরে তৈরি খাড়া পাহাড় নিয়ে গঠিত। দুই তীরের চুনাপাথরের স্তরগুলি পরীক্ষা করে দেখা গেছে যে প্রাগৈতিহাসিক কালে ইংল্যান্ড ও ফ্রান্সের মধ্যে স্থলযোগাযোগের একটি পথ এখান দিয়ে চলে গিয়েছিল।

ডোভার বা কালে প্রণালিটি বিশ্বের সবচেয়ে ব্যস্ত সমুদ্রপ্রণালি। এখানে প্রতিদিন প্রায় ৪০০ বাণিজ্যিক জাহাজ যাতায়াত করে। ১৯শ শতকের শুরুর দিকেই প্রণালির নিচ দিয়ে একটি সুড়ঙ্গ খোঁড়ার প্রস্তাব উত্থাপিত হয়েছিল। ১৯৮০-র দশকের মাঝামাঝি ইংল্যান্ড ও ফ্রান্সের যৌথ উদ্যোগে প্রণালির তলদেশ দিয়ে একটি রেলসুড়ঙ্গের খননকার্য আরম্ভ হয় এবং ১৯৯৪ সালে এটি "চ্যানেল টানেল" বা "চানেল" নামে পরিবহনের জন্য উন্মুক্ত করা হয়।

## তথ্যসূত্র


## বহিঃসংযোগ
* Channel Navigation Information Service 
* Channel Swimming & Piloting Federation 
* Channel Swimming Association
* Depth Chart showing straits and former course of Rhine

বিষয়শ্রেণী:যুক্তরাজ্যের সমুদ্রপ্রণালি
বিষয়শ্রেণী:ফ্রান্সের প্রণালি
বিষয়শ্রেণী:ইংলিশ চ্যানেল
বিষয়শ্রেণী:আন্তর্জাতিক প্রণালি
বিষয়শ্রেণী:ইউরোপের প্রণালি
রুপার্ট গ্রিন্ট

**রুপার্ট আলেকজেন্ডার লয়িড গ্রিন্ট** (ইংরেজি ভাষায়: Rupert Alexander Lloyd Grint) (জন্ম ২৪ অগাস্ট ১৯৮৮) একজন ইংরেজ অভিনেতা। হ্যারি পটার চলচ্চিত্র সিরিজে রন উইজলি চরিত্রে অভিনয়ের জন্য তিনি সর্বাধিক পরিচিত। ২০০৭ সালের ডিসেম্বরে ফোর্বস ম্যাগাজিনের পৃথিবীব্যাপী অনূর্ধ্ব ২৫ বছর বয়সী মানুষের আয়ের তালিকায় গ্রিন্টের অবস্থান ছিল ১৬।

## প্রথম জীবন
গ্রিন্টের জন্ম পূর্ব ইংল্যান্ডের এসেক্সে এবং তিনি বড় হয়েছেন হার্টফোর্ডশায়ারে। তার মা জোয়ান গ্রিন্ট একজন গৃহিণী এবং বাবা নিগেল গ্রিন্ট স্যুভেনির পরিবেশক। গ্রিন্টের একজন ছোট ভাই রয়েছে, তার নাম জেমস (জন্ম ১৯৯০); এবং তিন বোন রয়েছে: জর্জিনা (জন্ম ১৯৯৩), সামানথা (জন্ম ১৯৯৬) ও শার্লোট (জন্ম ১৯৯৮)। হ্যারি পটের অভিনয়ের পূর্বে রুপের্ট গ্রিন্ট তার বিদ্যালয়ে এবং স্থানীয় থিয়েটারে অভিনয় করেছিলেন।

শৈশবে গ্রিন্ট একটি রোমান ক্যাথোলিক প্রাথমিক বিদ্যালয়ে যেতেন। এরপর তিনি হার্টফোর্ডের রিচার্ড হেল স্কুলে ভর্তি হন। পরবর্তিতে তিনি হার্টফোর্ডের টপ হ্যাট স্টেজ স্কুলে ভর্তি হন।

## তথ্যসূত্র

## বহিঃসংযোগ

* 
* রুপার্ট গ্রিন্ট - Yahoo! Movies site
* Rupert Grint: Overview - MSN Movies site
* Rupert Grint: Photos, Bio, and News - TV Guide website
* Rupert Grint  - TV.com website

বিষয়শ্রেণী:১৯৮৮-এ জন্ম
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ শিশু অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
হাওড়া (দ্ব্যর্থতা নিরসন)

**হাওড়া** বলতে বোঝাতে পারে:
* হাওড়া - পশ্চিমবঙ্গের রাজধানী কলকাতার পার্শ্ববর্তী মহানগর।
* হাওড়া জেলা - পশ্চিমবঙ্গের একটি জেলা।
* হাওড়া সদর মহকুমা - হাওড়া জেলার একটি মহকুমা।
* হাওড়া লোকসভা কেন্দ্র - ভারতের একটি লোকসভা কেন্দ্র।
দ্য ডেইলি টেলিগ্রাফ

***দ্য ডেইলি টেলিগ্রাফ*** () একটি যুক্তরাজ্য ভিত্তিক ইংরেজি ভাষার ব্রডশিট দৈনিক পত্রিকা, যা লন্ডন থেকে টেলিগ্রাফ মিডিয়া গ্রুপ কর্তৃক প্রকাশিত এবং যুক্তরাজ্য সহ আন্তর্জাতিকভাবেও বিতরণকৃত। আর্থার বি. স্লেইগ কর্তৃক জুন ১৮৫৫ সালে ***দ্য ডেইলি টেলিগ্রাফ অ্যান্ড কুরিয়ার*** নামে এটি প্রতিষ্ঠিত হয়, এবং ২০০৪ সাল থেকে ডেভিড ও ফ্রেডেরিক বার্কলে কর্তৃক এর মালিকানাধীন হস্তান্তর করা হয়। মার্চ, ২০১৪ সালে এর দৈনিক প্রচলন ছিল ৫২৩,০৪৮, যা ২০১৩ সালের ৫৫২.০৬৫ থেকে কম।  তুলনামূলকভাবে, *[[দ্য টাইমস]]* পত্রিকার গড়ে প্রতিদিন প্রচলন ছিল ৪০০,০৬০, কমে ৩৯৪,৪৪৮।

এটি *[[The Sunday Telegraph|দ্য সানডে টেলিগ্রাফ]]* পত্রিকার ভগিনী পত্রিকা। এটি ভিন্ন সম্পাদকীয় কর্মীদের কর্তৃক আলাদাভাবে পরিচালিত হয়। ২০০৯ এর জানুয়ারীতে দ্য ডেইলি টেলিগ্রাফ যুক্তরাজ্যের সর্বোচ্চ বিক্রীত পত্রিকা ছিল। এক গবেষণা জরিপে দেখা গেছে যে, পত্রিকাটির ৬৪% পাঠক কনজারভেটিভ পার্টি সমর্থন করে।

## ইতিহাস
### প্রতিষ্ঠা এবং প্রাথমিক ইতিহাস (১৮৫৫–১৯০০)
*দ্য ডেইলি টেলিগ্রাফ অ্যান্ড কুরিয়ার* জুন ১৮৫৫ সালে কর্নেল আর্থার বি. স্লেইগ কর্তৃক প্রতিষ্ঠিত হয়, ব্রিটিশ সেনা, কমান্ডার-ইন-চিফ প্রিন্স জর্জ, ডিউক অফ কেমব্রিজের বিরুদ্ধে একটি ব্যক্তিগত অসন্তোষের কারণে। জোসেফ মোসেস লেভি, *[[The Sunday Times|দ্য সানডে টাইমসের]]* মালিক, সংবাদপত্র মুদ্রণ করতে রাজি হন, এবং জুন ২৯, ১৮৫৫ সালে এর প্রথম সংস্করণ প্রকাশিত হয়।

## সম্পাদকগণ
:১৮৫৫: থর্নটন লে হান্ট
:১৮৭৫: এডুইন আর্নল্ড
:১৮৮৮: জন লি সেজ
:১৯২৩: ফ্রেড মিলার
:১৯২৪: আর্থার ওয়াটসন
:১৯৫০: কলিন কুটে
:১৯৬৪: মরিস গ্রিন
:১৯৭৪: বিল ডীডস্
:১৯৮৬: ম্যাক্স হেস্টিংস
:১৯৯৫: চার্লস মুর
:২০০৩: মার্টিন নিউল্যান্ড
:২০০৫: জন ব্রায়ান্ট
:২০০৭: উইলিয়াম লুইস
:২০০৯: টনি গ্যালেগার
:২০১৪: ইয়ান ম্যাকগ্রেগর

## তথ্যসূত্র

## আরও পড়ুন
* Burnham, E. F. L. (1955). *Peterborough Court: the story of the Daily Telegraph*. Cassell.
* *The House The Berrys Built* by Duff Hart-Davis. Concerns the history of *The Daily Telegraph*' from its inception to 1986. Illustrated with references and illustrations of William Ewart Berry, 1st Viscount Camrose (later called Lord Camrose). 
* *William Camrose: Giant of Fleet Street* by his son Lord Hartwell. Illustrated biography with black-and-white photographic plates and includes an index. Concerns his links with *The Daily Telegraph*.

## বহিঃসংযোগ

* 
* TMG Careers 
* TMG Academy
* দ্য ডেইলি টেলিগ্রাফ পত্রিকার ডিজিটাল সংস্করণ
* Leaping into the future at the Telegraph's Camelot – from The ''Guardian'' 
* The ''Guardian'': The plight of Hollinger
* BBC: Telegraph empire in tycoons' grip – 18 Jan 2004
* 'Daily Telegraph "will not be the house organ of the Conservatives"' – from BBC News Online
* The continuing takeover saga – from BBC News 7 March 2004
*
*Russia Now  on The Daily Telegraph, produced by Russia Beyond the Headlines

বিষয়শ্রেণী:১৮৫৫-এ প্রতিষ্ঠিত সংবাদপত্র
বিষয়শ্রেণী:১৮৫৫-এ ইংল্যান্ডে প্রতিষ্ঠিত
বিষয়শ্রেণী:ইংরেজি দৈনিক পত্রিকা
বিষয়শ্রেণী:যুক্তরাজ্যের জাতীয় সংবাদপত্র
বিষয়শ্রেণী:টেলিগ্রাফ মিডিয়া গ্রুপ
বিষয়শ্রেণী:যুক্তরাজ্যের রক্ষণশীল মাধ্যম
বিষয়শ্রেণী:যুক্তরাজ্যের দৈনিক সংবাদপত্র
বিষয়শ্রেণী:লন্ডনের সংবাদপত্র
দিল্লি মেট্রোর স্টেশনগুলির তালিকা

400px|thumb| দিল্লি মেট্রো নেটওয়ার্ক মানচিত্র

**[[দিল্লি মেট্রো|দিল্লি মেট্রোর]]** (হিন্দি: दिल्ली मेट्रो) **স্টেশনগুলির তালিকা** এই পৃষ্ঠায় সন্নিবেশিত হল। দিল্লি মেট্রো ভারতের জাতীয় রাজধানী অঞ্চলের দিল্লি, নয়ডা ও গুরগাঁওতে পরিষেবা প্রদান করে। ২০১০ সালের ৩ সেপ্টেম্বরের হিসেব অনুযায়ী, এই নেটওয়ার্কে মোট ১১৭টি মেট্রো স্টেশন বিদ্যমান।

দিল্লি মেট্রো কলকাতা মেট্রোর পরে ভারতের দ্বিতীয় ভূগর্ভস্থ মেট্রো রেল নেটওয়ার্ক। দিল্লি মেট্রোর প্রথম অংশটির উদ্বোধন করা হয় ২০০২ সালের ২৪ সেপ্টেম্বর। তদবধি এই নেটওয়ার্ক মোট ১৩৮.২৫ কিলোমিটার (৮৬ মাইল) পথে সম্প্রসারিত হয়েছে। এই নেটওয়ার্কে কার্যকরী লাইনের সংখ্যা ৫। দিল্লি মেট্রোর নির্মাতা ও তত্ত্বাবধায়ক কর্তৃপক্ষ হল দিল্লি মেট্রো রেল কর্পোরেশন লিমিটেড (ডিএমআরসি)।

দিল্লি মেট্রোর লাইনগুলি নির্দিষ্ট রঙের দ্বারা চিহ্নিত। এই ব্যবস্থায় ব্রড গেজ ও স্ট্যান্ডার্ড গেজ উভয় প্রকার রোলিং স্টকই ব্যবহৃত হয়। এই মেট্রোয় উড়াল, ভূতলস্থ ও ভূগর্ভস্থ তিন প্রকার ব্যবস্থাই প্রচলিত রয়েছে। দিল্লি মেট্রোয় সকাল ৬টা থেকে রাত্রি ১১টা পর্যন্ত ৩ থেকে সাড়ে ৪ মিনিট ব্যবধানে ট্রেন চালানো হয়। এই মেট্রোর দৈনিক গড় যাত্রীসংখ্যা ১০,০০,০০০।

## পরিসংখ্যান

## মেট্রো স্টেশন

### ভবিষ্যৎ স্টেশন (পর্ব দুই)

## আরও দেখুন
* ভারতে দ্রুত পরিবহণ
* দিল্লির পরিবহণ
* মেট্রো ব্যবস্থার তালিকা

## পাদটীকা

## বহিঃসংযোগ
* Delhi Metro Rail Corporation Ltd.(DMRC)
* Delhi Metro station information

বিষয়শ্রেণী:দিল্লি-সংক্রান্ত তালিকা
বিষয়শ্রেণী:দিল্লির পরিবহন
*
স্টেশন
বিষয়শ্রেণী:ভারতের মেট্রোর স্টেশনগুলির তালিকা
বিষয়শ্রেণী:দিল্লি মেট্রো
আইজিএন

**আইজিএন** (ইংরেজিতে: IGN) একটি মার্কিন ওয়েবসাইট যা ভিডিও গেম, চলচ্চিত্র, সঙ্গীত ইত্যাদি বিষয়ক সংবাদ প্রকাশ করে। আইগিএন এন্টারটেইনমেন্ট এই ওয়েবসাইটটির স্বত্বাধিকারী কোম্পানি। এই কোম্পানিটি আইজিএন ছাড়াও আরও তিনটি ওয়েবসাইট পরিচালনা করে থাকে: গেমস্পাই, গেমস্ট্যাটস এবং আস্কম্যান।

আইজিএন এর প্রধান ওয়েবসাইট কতকগুলো বিশেষ চ্যানেলের সমন্বয়ে গঠিত যেগুলোর প্রত্যেকটির একটি করে সাবডোমেইন রয়েছে। এসব চ্যানেল বিনোদনের বিভিন্ন মাধ্যম সম্পর্কিত খবরাখবর প্রকাশ করে। ভিডিও গেম সম্পর্কিত ওয়েবসাইটগুলো হল: পিসি গেমস, উইই, নিনটেন্ডো ডিএস, নিনটেন্ডো ডিএসআই, এক্সবক্স ৩৬০, প্লেস্টেশন ২, প্লেস্টেশন ৩, পিএসপি, এক্সবক্স লাইভ, ওয়্যারলেস্‌, রেট্রো, আইফোন গেমস।

## তথ্যসূত্র

## বহিঃসংযোগ
* আইজিএন
* আইজিএন চ্যানেল - ইউটিউব

বিষয়শ্রেণী:সংবাদ ওয়েবসাইট
বিষয়শ্রেণী:বহু-চ্যানেল নেটওয়ার্ক
বিষয়শ্রেণী:২০০৫-এর অধিগ্রহণ ও একত্রীকরণ
বিষয়শ্রেণী:২০১৩-এর অধিগ্রহণ ও একত্রীকরণ
বিষয়শ্রেণী:ব্লগ হোস্টিং পরিষেবা
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:ইংরেজি ভাষার ওয়েবসাইট
দ্য টাইমস

**দ্য টাইমস** (ইংরেজিতে: The Times) যুক্তরাজ্যের একটি দৈনিক। ১৭৮৫ সালে পত্রিকাটি যুক্তরাজ্যে প্রথম প্রকাশিত হয়। সেসময় এটি *দ্য ডেইলি ইউনিভার্সাল রেজিস্টার* নামে পরিচিত ছিল।
*দ্য টাইমস* এবং *দ্য সানডে টাইমস* উভয়ই টাইমস নিউজপেপারস লিমিটেড কর্তৃক প্রকাশিত হয়। টাইমস নিউজপেপারস লিমিটেড নিউজ ইন্টারন্যাশনালের একটি অঙ্গপ্রতিষ্ঠান। নিউজ ইন্টারন্যাশনালের স্বত্বাধিকারী প্রতিষ্ঠান হল নিউজ কর্পোরেশন গ্রুপ। ঐতিহ্যগতভাবে পত্রিকাটি কনজার্ভেটিভ পার্টির সমর্থক। তবে ২০০১ ও ২০০৫ সালের সাধারণ নির্বাচনে এটি লেবার পার্টি সমর্হতন করেছিল। একটি গবেষণা জরিপে দেখা গেছে যে, দ্য টাইমস এর ৪০% পাঠক কনজার্ভেটিভ পার্টিস সমর্থক, ২৯% পাঠক লিবারেল ডেমোক্রেটস-এর সমর্থক এবং ২৬% লেবার পার্টিস সমর্থক।

দ্য টাইমস “টাইমস” নামের মূল সংবাদপত্র। অন্যান্য পত্রিকা যেমন- *[[দ্য নিউ ইয়র্ক টাইমস]]*, *[[দ্য লস অ্যাঞ্জেলেস টাইমস]]*, *[[দ্য ডেইলি টাইমস]]*, *[[দ্য টাইমস অফ ইন্ডিয়া]]*, *[[দ্য স্ট্রেইট টাইমস]]*, *[[দ্য টাইমস অফ মালটা]]*, এবং *[[দ্য আইরিশ টাইমস]]* এই পত্রিকা হতেই “টাইমস” শব্দটি গ্রহণ করেছে। উত্তর আমেরিকায় দ্য টাইমস “লন্ডন টাইমস” বা “দ্য টাইমস অফ লন্ডন” নামেও পরিচিত। দ্য টাইমস পত্রিকার মাধ্যমেই বিশ্বব্যাপী টাইমস রোমান ফন্টের প্রচলন শুরু হয়।

২১৯ বছর ধরে দ্য টাইমস ব্রডশিট আকারে প্রকাশিত হত। তরুণ পাঠকদের আকর্ষণ এবং গণপরিবহনে সুবিধাজনকভাবে পড়ার জন্য ২০০৪ সাল থেকে পত্রিকাটি ট্যাবলয়েড আকারে প্রকাশিত হয়ে আসছে। দ্য টাইমসের মার্কিন সংস্করণ ২০০৬ এর ৬ জুন হতে প্রকাশিত হচ্ছে।

## তথ্যসূত্র

## বহিঃসংযোগ

* অফিশিয়াল ওয়েবসাইট 
* সানডে টাইমস-এর অফিশিয়াল ওয়েবসাইট 

বিষয়শ্রেণী:দ্য টাইমস
বিষয়শ্রেণী:মধ্য-ডানপন্থী সংবাদপত্র
বিষয়শ্রেণী:যুক্তরাজ্যের রক্ষণশীল মাধ্যম
বিষয়শ্রেণী:যুক্তরাজ্যের জাতীয় সংবাদপত্র
বিষয়শ্রেণী:লন্ডনের সংবাদপত্র
বিষয়শ্রেণী:নিউজ কর্পোরেশনের সহযোগী প্রতিষ্ঠান
বিষয়শ্রেণী:১৭৮৫-এ প্রতিষ্ঠিত সংবাদপত্র
বিষয়শ্রেণী:১৭৮৫-এ ইংল্যান্ডে প্রতিষ্ঠিত
বিষয়শ্রেণী:১৭৮৫-এ গ্রেট ব্রিটেনে প্রতিষ্ঠিত
বিষয়শ্রেণী:যুক্তরাজ্যের দৈনিক সংবাদপত্র
সাগর ডাইনী

right|250px|thumb| ফেড্রিক স্যান্ডারের আঁকা (১৮৯৩) দ্যা ভলভা; ভোলুস্পা থেকে

**সাগর ডাইনীর** ধারণা ইংল্যান্ডের ও অন্যান্য নানা দেশের লোক কাহিনীতে শতকের পর শতক ধরে নানা গল্প তৈরি করে চলছে। ঐতিহ্যগত ভাবে সাগর ডাইনীদের উদয় হয় নাবিকদের মাঝে বা যারা সমুদ্র সংক্রান্ত বাণিজ্য করে তাদের মাঝে। মাঝে মাঝে সাগর ডাইনীদের আবার ডাকিনীবিদ্যার সাথে সম্পর্কীত করা হয় যারা চাঁদ, জোয়ার ও আবহাওয়ার সাথে জড়িত এবং এমন এক ধরনের ঐতিহ্য সৃষ্টি করে যেখানে নারী সাগরকে নিয়ন্ত্রণ করে। কিছু লোক কাহিনীতে সাগর ডাইনীদের অশরীরী বা প্রেত হিসেবে বর্ণনা করা হয়েছে যারা জাহাজ ও নাবিকদের ভাগ্য নিয়ন্ত্রণের ক্ষমতা রাখে।

তাদের নামের ইঙ্গিতেই বোঝা যায় যে তারা প্রকৃতির নানা অনুষঙ্গ যেগুলো পানি সম্পর্কীত যেমন সাগর বা মহাসাগরকে নিয়ন্ত্রণ করতে পারে বলে নাবিকরা বিশ্বাস করত। মনে করত তাদের ডাকিনীবিদ্যা চলতে পারে যেকোন পানির উৎসের কাছে যেমন-পুকুর, নদী, পানির চৌবাচ্চাতে এমন কি একটা লবণ গোলানো পানির পাত্রে বা এমনকি বাতাসকেও নিয়ন্ত্রণ করতে পারে। অনেক পুরানো গল্প ছাড়াও সমসাময়িক গল্পেও এদের উপস্থিতি দেখা যায় যেমন ডিজনীর *দ্যা লিটল মারমেইডের* (১৯৮৯) প্রধান শত্রু উরসুলা একটি সাগর ডাইনী।

ভারতীয় এবং বাংলা সাহিত্যেও অনেক সাগর ডাইনীর উদাহরণ আছে - যেমন মঙ্গল কাব্যের কমলে কামিনী, রামায়ণের রাক্ষসী সুরসা যে হনুমানকে গিলতে চেষ্টা করেছিল ইত্যাদি।

## তথ্যসূত্র

## বহিঃসংযোগ
* www.themystica.com
* www.tvacres.com
* books.google.com

বিষয়শ্রেণী:ডাকিনী বিদ্যা
ডেনমার্ক জাতীয় ফুটবল দল

**ডেনমার্ক জাতীয় ফুটবল দল** () হচ্ছে আন্তর্জাতিক ফুটবলে ডেনমার্কের প্রতিনিধিত্বকারী পুরুষদের জাতীয় দল, যার সকল কার্যক্রম ডেনমার্কের ফুটবলের সর্বোচ্চ নিয়ন্ত্রক সংস্থা ডেনীয় ফুটবল ইউনিয়ন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ১৯শে অক্টোবর তারিখে, ডেনমার্ক প্রথমবারের মতো আন্তর্জাতিক খেলায় অংশগ্রহণ করেছে; ইংল্যান্ডের লন্ডনে অনুষ্ঠিত উক্ত ম্যাচে ডেনমার্ক ফ্রান্স বি দলকে ৯–০ গোলের ব্যবধানে পরাজিত করেছে।

৩৮,০৬৫ ধারণক্ষমতাবিশিষ্ট পার্কেন স্টেডিয়ামে *ডেনীয় ডিনামাইট* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডেনমার্কের প্রয়েনপিতে অবস্থিত। বর্তমানে এই দলের ম্যানেজারের দায়িত্ব পালন করছেন ক্যাস্পার ইউলম্যান্ড এবং অধিনায়কের দায়িত্ব পালন করছেন এসি মিলানের রক্ষণভাগের খেলোয়াড় সিমন কেয়ার।

ডেনমার্ক এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৮ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা ব্রাজিলের কাছে ৩–২ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে ডেনমার্ক এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৯২-এর শিরোপা জয়লাভ করা, যেখানে তারা জার্মানিকে কাছে ২–০ গোলের ব্যবধানে পরাজিত করেছে। এছাড়াও, ডেনমার্ক ১৯৯৫ ফিফা কনফেডারেশন্স কাপের শিরোপা জয়লাভ করেছে।

ডেনিস রমেটেল, পিটার স্মাইকেল, ইয়ন ডেল টমাসন, প্রেবেন এলকেয়ার এবং ক্রেস্টিয়ান এরিকসনের মতো খেলোয়াড়গণ ডেনমার্কের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৭ সালের মে মাসে প্রকাশিত র‌্যাঙ্কিংয়ে ডেনমার্ক তাদের ইতিহাসে সর্বপ্রথম সর্বোচ্চ অবস্থান (৩য়) অর্জন করে এবং ২০১৭ সালের এপ্রিল মাসে প্রকাশিত র‌্যাঙ্কিংয়ে তারা ৫১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডেনমার্কের সর্বোচ্চ অবস্থান হচ্ছে ১ম (যা তারা ১৯১৬ সালে অর্জন করেছিল) এবং সর্বনিম্ন অবস্থান হচ্ছে ৬৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
***[[উয়েফা ইউরোপীয় চ্যাম্পিয়নশিপ]]**
:***চ্যাম্পিয়ন**: ১৯৯২
:*সেমি-ফাইনাল: ১৯৮৪
:*চতুর্থ স্থান: ১৯৬৪
***[[ফিফা কনফেডারেশন্স কাপ]]**
:***চ্যাম্পিয়ন**: ১৯৯৫
***[[গ্রীষ্মকালীন অলিম্পিকে ফুটবল|গ্রীষ্মকালীন অলিম্পিক]]**
:*রৌপ্য পদক: ১৯০৮, ১৯১২, ১৯৬০
:*তাম্র পদক: ১৯৪৮

### অন্যান্য
***[[নর্ডিক ফুটবল চ্যাম্পিয়নশিপ]]**
:***চ্যাম্পিয়ন**: ১৯২৪–২৮, ১৯৭৮–৮০, ১৯৮১–৮৫
***[[ইন্টারক্যালেটেড গেমস]]**
:***চ্যাম্পিয়ন**: ১৯০৬

## তথ্যসূত্র

## বহিঃসংযোগ
* 
* ফিফা-এ ডেনমার্ক জাতীয় ফুটবল দল  

বিষয়শ্রেণী:ডেনমার্ক জাতীয় ফুটবল দল
বিষয়শ্রেণী:ইউরোপের জাতীয় ফুটবল দল
বিষয়শ্রেণী:ফিফা কনফেডারেশন্স কাপ বিজয়ী দেশ
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী দেশ